**Икенче кечкенәләр төркемендә яз бәйрәме сценариясе.**

Балалар музыкага ярымтүгәрәк ясап кереп басалар.

**Алып баручы:**

Карлар эреде.

Уянды күлләвек.

Ягез, әйтегез,

Бу кайсы вакыт?

1.

Тышта яз әле

Яңа башлана.

Түбәдән тып-тып,

Тамчылар тама.

2.

Яз килде,

Кояш көлде.

Дөньяга нур

 Сибелде.

3.

Җиргә яз килде.

Бөтен җир гөрли.

Ак гөрләвекләр

Матур җыр көйли.

Җыр “ ”.

4. Кояш чыга, кояш көлә,

 Ул югары күтәрелә.

5.

 Кояш көлә, без җырлыйбыз,

 Бик күңелле яшибез.

*Музыкага Кояшкай(бала) уртага чыгып баса.*

**Алып баручы:**

Балалар, карагыз әле,Кояшкай безне ишетеп яныбызга килде.Залны нурга күмде, безгә җылы булып китте. Әйдәгез аның турында җыр җырлыйк!

**Песня “Вот как Солнышко встает”**

**Алып баручы:**

Без яз бәйрәменә җыелдык, э ул үзе нишләптер күренми әле.

Кояшкай, син Язны күрмәдеңме?

**Кояшкай:**

Әйе, күрдем!

Ул миңа кыңгырау бирде!

**Алып баручы:**

Әйдә шылтратып кара әле, бәлки яз килеп тә җитәр?

*(Кояшкай кыҗгырау шылтрата, музыкага Яз керә.)*

**Яз:**

Исәнмесез, шукларым,

Минем нәни дусларым!

**Алып баручы:**

Без сине сагнып көттек,

Җылы-матур аланда уйнысыбыз бик килә!

*(Куян түгәрәк уртасында йоклап китә)*

**Яз:**

Әйдәгез , уйнап алыйк!

Кая әле минем Куянкай дустым?

Менә бит ул, безнең түгәрәк аланда йоклап киткән!

Әйдәгез бергәләп аны уятыйк!

**Җыр “Без куянны уяттык”** (*утыралар*)

**Алып баручы:**

Рәхмәт сиңа Яз! МЕнә син безгә әйт әле, урманда син кемнәр белән уйныйсын, күңел ачасың?

**Яз:**

Минем якын дусларым ул- Күбәләкләр, (кызлар музыкага канатларын җилпеп очып чыгалар), һәм төрле бөҗәкләр малайлар маршка басып чыгылар).

Әйдәгез. Бөҗәкләр, күбәләкләрне биергә чакырыйк әле!?

**Бию “Дуслаштык” (утыралар)**

**Яз:**

Минем урмандагы тиен дусларым сезгә нарат күркәләре җибәрде,

 ә керпе дусларым – гөмбәләр бирде!

Хәзер сезнен җитезлекне тикшереп карыйк!

**Уен “Кем тизрәк?”**

*(Бер кәрзингә нарат күркәләре, икенче кәрзингә- гөмбәләр җыю, ике бала катнаша.)*

**Яз:**

 Ай, булдырдыгыз, балалар!

Мин сезгә кунакка килгәндә,

Бик матур яулык таптым.

Әйдәгез аның белән уйнап алыйк!

 *Җитез көйгә балалар бииләр, тыйнак көйгә балалар чүгәләп, йоклап киткәндәй булалар.Яз бер баланы яулык астына яшерә:*

 Матур яулык үз эченә кемне яшерде икән?

Бер –ике, өч-дүрт: .............. әйтеп кара син!

 *Бала җавап бирә.*

**Яз:**

Яулыкны без күтәрик, кемнең качканын белик!

 *(яулыкны күтәрә, кем качканын атый)*

 Тагын уйныйлар.

 3нче тапкыр Яз яулык белән кәрзиндәге күчтәнәчләрне каплый

һәм әйтә:

Яулыкны без күтәрик,

Нәрсә качканын белик!

 *Яулык астыннан күчтәнәчләр килеп чыга.*

**Яз:**

Я, карагызчы балалар!

Бу минем сезгә дигән күчтәнәчләрем,

Рәхим итеп алыгыз!

**Алып баручы:**

Рәхмәт бик зур сиңа Яз! Безгә синең белән бик күңелле булды!

Без сине киләсе елга да көтеп калабыз. Сау бул!

*Яз чыгып китә.*

Балалар төркемгә кайта.